KOMISIJOS REGLAMENTAS (EB) Nr. 1026/2009
2009 m. spalio 29 d.
kuriuo taisomas Reglamentas (EB) Nr. 567/2009 dėl pavadinimo įregistravimo garantuotų tradicinių gaminių registre (Pierekaczewnik (GTG))
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. kovo 20 d. Tarybos reglamentą (EB) Nr. 509/2006 dėl žemės ūkio produktų ir maisto produktų kaip garantuotų tradicinių gaminių (1), ypač į jo 9 straipsnio 4 dalies pirmą pastraipą,
kadangi:
(1)
Paskelbtame Komisijos reglamente (EB) Nr. 567/2009 (2), kuriuo įregistruojamas garantuoto tradicinio gaminio „Pierekaczewnik“ pavadinimas, įsivėlė klaida. Remiantis Lenkijos pateikta paraiška, šiam pavadinimui turėtų būti suteikta Reglamento (EB) Nr. 509/2006 13 straipsnio 2 dalyje nurodyta apsauga.
(2)
Todėl Reglamentą (EB) Nr. 567/2009 reikia atitinkamai pataisyti,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 567/2009 yra iš dalies pakeičiamas taip:
1)
Trečia konstatuojamoji dalis pakeičiama šiuo tekstu:
„(3)
Registravimo paraiškoje taip pat prašoma suteikti Reglamento (EB) Nr. 509/2006 13 straipsnio 2 dalyje numatytą apsaugą. Pavadinimui „Pierekaczewnik“ tokia apsauga turėtų būti suteikta, kadangi negavus prieštaravimų nebuvo įrodyta, kad pavadinimas yra teisėtai naudojamas, pripažįstamas ir ekonomiškai reikšmingas kitiems panašiems žemės ūkio produktams arba maisto produktams.“
2)
1 straipsnis papildomas šia dalimi:
„Taikoma Reglamento (EB) Nr. 509/2006 13 straipsnio 2 dalyje numatyta apsauga.“
3)
Priedas papildomas šiuo tekstu:
„Pavadinimo naudojimas yra rezervuotas“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo Reglamento (EB) Nr. 567/2009 įsigaliojimo dienos.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2009 m. spalio 29 d.